Covid-19: Kabinet neem geen formele besluite - Regering - Republikein
Monday, September 27th, 16:52:12
Covid-19: Kabinet neem geen formele besluite
Kunene kry noodsaaklike hulp
29 June 2021 | Regering
Augetto Graig – Hoewel die kabinet op 22 Junie die bekamping van Covid-19 bespreek het, is geen amptelike besluite oënskynlik hieroor geneem nie.
Dit, volgens die presidensiële woordvoerder, dr. Alfredo Hengari, wat gesê het praktiese ingrypings soos die voorsiening van suurstof, benodig nie 'n beslissing van die kabinet nie.
"By 'n kabinetsvergadering kan maatreëls bespreek word wat sonder resolusies uitgevoer kan word," sê hy.
Dit is volgens Hengari hoekom die kabinetsbesluite wat Vrydag bekend gemaak is, nie spesifiek handel oor die bekamping van Covid-19 nie.
Die minister van inligting en kommunikasietegnologie, dr. Peya Mushelenga, wat tans self weens Covid-19 isoleer en nie die vergadering kon bywoon nie, sê interne ­kabinetsbesluite word nie ­noodwendig met die publiek gedeel nie.
Die kabinet het wel beslis dat hulp spoedig aan die Kunenestreek verleen moet word weens die rampsituasie in die streek as gevolg van die voortdurende droogte.
Die kantoor van die eerste minister moet in die volgende drie maande vragmotors en helikopters ­beskikbaar stel om droogtehulp te versprei en om boorgate dringend te herstel.
Die ministerie van onderwys, kuns en kultuur moet bykomende voedseltoelae vir skoolvoedingsprogramme voorsien om te verseker ­skoolkinders ontvang twee maaltye per dag.
Die kantoor van die eerste minister moet ook in die volgende jaar verseker bykomende boorgate word by strategiese punte gesink, terwyl die ministerie van die omgewing, bosbou en toerisme die aantal wilde diere in die gebiede Opuwo Landelik, ­Sesfontein en Khorixas moet verminder.
Die ministerie van landbou, water en grondhervorming en die Kunene-streekraad moet oor die volgende twee tot vyf jaar 'n hidroponiese voerprojek van stapel stuur en 'n waterpypleiding van Ruacana na Opuwo bou.
Volgens die kabinetsverklaring oorweeg die regering om water van die Kunenerivier na kwesbare gemeenskappe te laat pomp, en sal ook weer kyk na die opsie van 'n ontsoutingsaanleg om drinkwater vanaf die see na die streek se inwoners te bring.
Die streekraad moet boere help om bemarking van lewende hawe te formaliseer, terwyl die regering boere in gebiede waar weiding genormaliseer het, se troppe moet
Verder moet die streekraad ook groenskemaprojekte by Otjinungua en die Opuwo-vallei ondersoek, om voedselsekerheid te bevorder.
Die eerste minister is opdrag gegee om voor die einde September aan die kantoor van die Speaker verslag te doen oor vordering met die ingrypings in die Kunenestreek.
43 minute gelede | Ongelukke
56 minute gelede | Gesondheid
1 uur gelede | Kuns en vermaak
9 ure gelede | Internasionaal
Tragedie tref ná rugbywedstryd
Andrew Poolman – Die tragiese heengaan van Edwardo Nell kort ná 'n rugbywedstryd Saterdag is vir FNB Wanderers-klub en die rugbygemeenskap 'n diepe skok."Ons is...
Nida probeer kraaines oor geldsake ontrafel
Jo-Maré Duddy – Die agentskap vir nywerheidsontwikkeling in Namibië (Nida) is besig om 'n regsmening in te win oor sy wetlike verpligting om die mediesefondsbydraes...